Etter den russiske revolusjonen kom Tsjukotka under kontroll av de kontrarevolusjonære . I juli 1920 vant styrker fra Den røde armé et slag her, men i 1921 kom nye hvitegardister fra Vladivostok og gjenopprettet kontroll. Først i 1923 fikk bolsjevikene endelig kontroll over området – dette var et av de siste områdene i Russland som kom under kommunistisk kontroll. Den 10. desember 1930 ble det autonome området opprettet.